Richard Winter

Richard Winter (født  15. mai 1934 i Sighișoara i Kongedømmet Romania, død 1994 i București) var en kommunistisk politiker som tilhørte den tyske minoriteten i Romania. Han var medlem av Kommunistpartiets politiske eksekutivkomité (fra februar 1971), personalsjef for Kommunistpartiet og minister.

Han var klassekamerat med forfatteren Dieter Schlesak.

Utdannelse 
Richard Winter begynte som ukvalifisert arbeider, men gikk senere på en yrkesskole, der han utdannet seg som dreier (1949-1952). 

I 1965 ble han sendt til Moskva for å gå på Komsomolskolen.

Mellom 1969 og 1974 studerte han økonomi (fjernundervisning) ved Kommunistpartiets kaderskole «Ștefan Gheorghiu».

Politisk aktivitet 
Mens han var medlem av De unge kommunisters forbund, hadde han forskjellige stillinger i det lokale propagandaapparatet. Han ble medlem av Romanias arbeiderparti (som senere skiftet navn til Romanias Kommunistparti) i 1955, 

Fra 1956 til 1966 satt han i De unge kommunisters sentralkomité.  

Den 24. juli 1965 ble han varamedlem av Kommunistpartiets sentralkomité. Senere ble han Kommunistpartiets fylkesleder i Sibiu (1968-1975), minister for teknisk-materiell forsyning (1984-1985) og minister for tre- og bygningsmaterialer (1985-1987).

Den 24. desember 1968 ble han oppnevnt til medlem av Sibiu fylkeskomitéens eksekutivkomité.

Annet 
Han initierte saneringen av feriestedet Bâlea Lac.

Æresbevisninger 
 Arbeidsordenen 3. klasse (1959) og 2. klasse (1964)
 Steaua Republicii Populare Române 4. klasse (1962) (Stjern av Folkerepublikken Romania)
 Tudor Vladimirescu-ordenen 5. klasse (1966) 
 Steaua Republicii Socialiste România 2. klasse (1971) (Stjern av Folkerepublikken Romania)
 23 august-ordenen 2. klasse (1981).
 Medaljen A 40–a aniversare a revoluției de eliberare socială și națională, antifascistă și antiimperialistă (1984) (40. jubileum av revolusjonen for sosial, nasjonal, antifascistisk og antiimperialistisk frigjøring)

Referanser 

Personer fra Sighișoara
Rumenske politikere